Wees jou eie fiksheidsinstrukteur verskaf eenvoudige riglyne om oefening in 'n besige skedule in te pas.
Oefening moet deel uitmaak van 'n verandering in jou leefstyl, en dit moet vir jou maklik wees om jou te verbind aan 'n skedule, terwyl dit terselfdertyd pret behoort te wees. Die boek bevat vraelyste om jou fiksheidsvlak te bepaal, asook jou bereidwilligheid om jou te verbind aan 'n oefeningsroetine.
Daar is afdelings oor strek oefeninge, kleredrag en hoe om jou hartklop te monitor, en daar word ook gekyk na gimnasiums en toerusting. Die grootste gedeelte van die boek verskaf 'n reeks oefeninge om kardiovaskulere gesondheid, krag en soepelheid te verbeter.